Αριθ. C 319/64 Επίσημη Εφημερίδα των Ευρωπαϊκών Κοινοτήτων 30. 11.87 
Γνωμοδότηση για την πρόταση οδηγίας του Συμβουλίου όσον αφορά τις υποχρεώσεις δημοσίευσης 
των ετήσιων λογαριασμών των εγκατεστημένων σε ένα κράτος μέλος υποκαταστημάτων των 
πιστωτικών ή χρηματοδοτικών ιδρυμάτων με έδρα εκτός του κράτους μέλους αυτού(') 
(87/C 319/19) 
Στις 23 Σεπτεμβρίου 1986, το Συμβούλιο αποφάσισε, σύμφωνα με τις διατάξεις του άρθρου 54 της 
Συνθήκης, να ζητήσει από την Οικονομική και Κοινωνική Επιτροπή να γνωμοδοτήσει για την 
παραπάνω πρόταση. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμα­
σία των σχετικών εργασιών, υιοθέτησε τη γνωμοδότηση του στις 6 Μαΐου 1987, με βάση την 
εισηγητική έκθεση του κ. Pardon. 
Η Οικονομική και Κοινωνική Επιτροπή υιοθέτησε ομόφωνα την ακόλουθη γνωμοδότηση στις 
24 Σεπτεμβρίου 1987 κατά τη διάρκεια της 248ης συνόδου ολομέλειας: 
Η ΟΚΕ επικροτεί την πρόταση οδηγίας, αλλά επωφελεί­
ται της ευκαιρίας για να διατυπώσει ορισμένες παρατηρή­
σεις που θεωρεί εποικοδομητικές. 
1. Γενικές παρατηρήσεις 
1. Η ΟΚΕ αναφέρεται στις εκτιμήσεις που ανέπτυξε 
στη γνωμοδότηση της για την «Πρόταση ενδέκατης 
οδηγίας του Συμβουλίου βασιζόμενη στο άρθρο 54, παρά­
γραφος 3, σημείο ζ), της Συνθήκης σχετικά με τη δημοσιό­
τητα των υποκαταστημάτων που έχουν συσταθεί σε ένα 
κράτος μέλος, από ορισμένες μορφές εταιρειών που διέ­
πονται από το δίκαιο άλλου κράτους» (έγγρ. COM(86) 397 
τελικό). Πράγματι, η οδηγία αυτή όταν τεθεί σε ισχύ, 
θα αφορά επίσης τα πιστωτικά και τα χρηματοδοτικά 
ιδρύματα που έχουν συσταθεί με τη μορφή εταιρειών για 
τις οποίες εφαρμόζεται η οδηγία 68/151/ΕΟΚ, με την 
επιφύλαξη ότι θα αναγνωρισθεί το δικαίωμα στα κράτη 
μέλη να μην εφαρμόζουν τις διατάξεις σχετικά με την 
υποχρέωση δημοσίευσης των λογιστικών εγγράφων. 
2. Συνεπώς, η πρόταση οδηγίας έχει ως στόχο να 
συμπληρώσει την ενδέκατη οδηγία στο σημείο αυτό. 
Όσον αφορά τα πιστωτικά και τα χρηματοδοτικά ιδρύ­
ματα, οι απαιτήσεις δημοσίευσης των λογαριασμών είναι 
αυστηρότερες απ'ό,τι για τις εταιρείες που έχουν άλλο 
αντικείμενο. 
3. Σύμφωνα με την πρόταση οδηγίας τα κράτη μέλη θα 
πρέπει να μεριμνούν ώστε τα υποκαταστήματα να δημο­
σιεύουν, στα κράτη μέλη όπου έχουν εγκατασταθεί, τους 
ετήσιους λογαριασμούς, τους ενοποιημένους λογαρια­
σμούς, την έκθεση διαχείρισης, την έκθεση ενοποιημένης 
διαχείρισης, τις εκθέσεις που καταρτίζει το άτομο που 
είναι αρμόδιο για τον έλεγχο των ετήσιων λογαριασμών 
και των ενοποιημένων λογαριασμών της εταιρείας στην 
οποία το υποκατάστημα ανήκει. 
4. Επιπλέον, όσον αφορά τους λόγους που ενέπνευσαν 
την πρόταση ενδέκατης οδηγίας, η υπό εξέταση πρόταση 
απαγορεύει στα κράτη μέλη να απαιτούν τη δημοσίευση 
ετήσιων λογαριασμών σχετικά με τις δραστηριότητες του 
ίδιου του υποκαταστήματος. 
(') ΕΕ αριθ. C 115 της 30. 4. 1987, σ. 9. 5. Ωστόσο, όσον αφορά τα πιστωτικά και χρηματο­
δοτικά ιδρύματα, η οδηγία επιτρέπει στα κράτη μέλη, 
μέχρι να υπάρξει μεταγενέστερος συντονισμός, να απαι­
τούν τις εξής συμπληρωματικές πληροφορίες: 
— δήλωση του αρχικού κεφαλαίου του υποκαταστή­
ματος, 
— δήλωση των κερδών και των μελών του υποκαταστή­
ματος, 
— δήλωση των ακόλουθων εσόδων: 
— εισπραχθέντων τόκων, 
— εσόδων από μετοχές και συμμετοχές, 
— εισπραχθεισών προμηθειών, 
— άλλων εσόδων εκμετάλλευσης, 
— δήλωση του συνόλου των πιστώσεων και των οφειλών 
που μπορούν να καταλογισθούν στο υποκατάστημα, 
ταξινομημένων σε εκείνες των πιστωτικών και σε εκεί­
νες της πελατείας, 
— δήλωση του συνόλου των ενεργητικών ή παθητικών 
υπολοίπων μετά το συμψηφισμό ανάμεσα στα υποκα­
ταστήματα και την έδρα, τα άλλα υποκαταστήματα και 
τις επιχειρήσεις που περιλαμβάνονται στους ενοποιη­
μένους λογαριασμούς του πιστωτικού ή χρηματοδοτι­
κού ιδρύματος, 
— περιγραφή των δραστηριοτήτων του υποκαταστή­
ματος, με αναφορά των κυριοτέρων κατηγοριών 
δραστηριοτήτων κατά το λογιστικό έτος. 
6. Η ΟΚΕ εκφράζει την ευχή να δημιουργηθούν 
σύντομα όλες οι προϋποθέσεις που θα καταστήσουν 
δυνατή την πραγματοποίηση μιας γνήσιας ευρωπαϊκής 
εσωτερικής αγοράς, και είναι πρόθυμο να υποστηρίξει τις 
προτάσεις που αποσκοπούν στην επίτευξη του στόχου 
αυτού, με αποτελεσματικό τρόπο, λαμβάνοντας υπόψη 
κάθε είδους οικονομική και κοινωνική πραγματικότητα, 
και μεταξύ άλλων την προστασία αποταμιευτών και τρί­
των. 
7. Στον τομέα αυτό καθεαυτό στον οποίο αναφέρεται η 
οδηγία — τα πιστωτικά και χρηματοδοτικά ιδρύματα — 
η πραγματοποίηση μιας γνήσιας εσωτερικής αγοράς 
30. 11.87 Επίσημη Εφημερίδα των Ευρωπαϊκών Κοινοτήτων Αριθ. C 319/65 
προϋποθέτει την ενίσχυση της οικονομικής συνοχής με 
την ελεύθερη διακίνηση κεφαλαίων, με ένα στενότερο 
συντονισμό στον τομέα των ισοτιμιών των νομισμάτων 
των κρατών μελών και γενικότερα με ένα συντονισμό της 
οικονομικής πολιτικής. 
7.1. Η Επιτροπή πρέπει να συνεχίσει επίσης να κατα-
βάλλει προσπάθειες στον τομέα αυτό. 
8. Σε όλα τα κράτη μέλη, οι οικονομικοί οργανισμοί 
στους οποίους αναφέρεται η οδηγία, και ιδιαίτερα τα 
«πιστωτικά ιδρύματα», κατά την έννοια της οδηγίας 77/ 
780/ΕΟΚ, αποτελούν αντικείμενο ειδικών ρυθμίσεων. 
Μεθοδολογικά, αλλά χωρίς η διάκριση να είναι τόσο 
καθαρή στην οικονομική πραγματικότητα, διακρίνονται 
δύο είδη ρυθμίσεων οι οποίες διέπουν τη δραστηριότητα 
αυτών των οργανισμών: 
α) μια ρύθμιση μακροοικονομικού τύπου, που επιτρέπει 
στις αρχές των κρατών μελών να χρησιμοποιούν τους 
οργανισμούς αυτούς ως όργανα της οικονομικής τους 
πολιτικής, ιδιαίτερα στο συναλλαγματικό, νομισμα­
τικό και πιστωτικό τομέα· 
β) μια ρύθμιση μικροοικονομικού τύπου που επιτρέπει 
στις αρχές να ασκούν έναν «εποπτικό έλεγχο» με 
σκοπό στην παρακολούθηση της ρευστότητας, της 
φερεγγυότητας, και της αποδοτικότητας των επιχειρη­
ματιών αυτών, ώστε να κατοχυρώνεται η ασφάλεια 
τους, τόσο για να προστατεύονται οι καταθέσεις και 
οι αποταμιεύσεις τις οποίες τρίτοι τους έχουν 
εμπιστευθεί, όσο και για να διασφαλίζεται η συνέχιση 
της χορήγησης πιστώσεων, πράγμα απαραίτητο για 
την εύρυθμη λειτουργία της οικονομίας. 
8.1. Όσον αφορά την περίπτωση του ψηφίου α), είναι 
σαφές ότι το υποκατάστημα ενός πιστωτικού ιδρύματος 
το οποίο εγκαθίσταται σε ένα κράτος μέλος διαφορετικό 
από εκείνο της εταιρείας της οποίας αποτελεί τμήμα, 
εντάσσεται, εξαιτίας του γεγονότος αυτού και λόγω της 
ίδιας της φύσης των δρατηριοτήτων του, σε μια νομισμα­
τική τάξη διαφορετική από εκείνη της αρχικής έδρας. 
Λόγω της εγκατάστασης αυτής, το εν λόγω υποκατάστημα 
θα καταστεί, όπως και οι τράπεζες οι οποίες διέπονται 
από το δίκαιο της χώρας εγκατάστασης, ένα όργανο στη 
διάθεση των αρμόδιων για την εφαρμογή της νομισμα­
τικής, πιστωτικής και συναλλαγματικής πολιτικής αρχών. 
8.2. Όσον αφορά την περίπτωση του ψηφίου β), στο 
σημερινό στάδιο της κοινοτικής ολοκλήρωσης, το υποκα­
τάστημα ενός πιστωτικού ιδρύματος, το οποίο εγκαθίστα­
ται σε ένα κράτος μέλος διαφορετικό από εκείνο της 
εταιρείας της οποίας το υποκατάστημα αποτελεί τμήμα, 
εντάσσεται, λόγω του γεγονότος αυτού και της φύσης 
των δραστηριοτήτων του, σε μια νομική, κανονιστική και 
διοικητική τάξη διαφορετική από εκείνη της έδρας της 
εταιρείας. Το άρθρο 4.1 της οδηγίας 77/780/ΕΟΚ το επιβε­
βαιώνει. Λόγω του γεγονότος αυτού, το εν λόγω υποκα­
τάστημα υπόκειται, τόσο για την ασφάλεια των καταθετών 
όσο και για να εξασφαλισθεί ισότητα ανταγωνισμού 
μεταξύ των οικονομικών οργανισμών που δρουν στο ίδιο 
χώρο, στους κανόνες που ισχύουν στη χώρα υποδοχής. 
8.2.1. Στον τομέα αυτό μπορεί να συντελεστεί καλύτερη 
και ταχύτερη πρόοδος απ'ό,τι, στον τομέα του μακροοικο­νομικού ελέγχου ο οποίος εξαρτάται από την οικονομική 
πολιτική των κρατών μελών. Η Επιτροπή ασχολείται με 
το θέμα αυτό, πράγμα για το οποίο η ΟΚΕ εκφράζει την 
ικανοποίηση της. 
9. Αν ληφθούν υπόψη οι σκέψεις που προαναφέρθηκαν, 
το υποκατάστημα ή η ομάδα υποκαταστημάτων που έχουν 
εγκατασταθεί σε ένα κράτος μέλος διαφορετικό από εκείνο 
της χώρας όπου η επιχείρηση εδρεύει, θα πρέπει, πάντοτε 
υπό το φως της σημερινής κατάστασης, να τηρούν και 
υποβάλλουν λογιστικές καταστάσεις κατάλληλες για τις 
ανάγκες των νομισματικών αρχών, και λογιστικές κατα­
στάσεις που απαιτούνται για ένα εποπτικό έλεγχο για να 
διασφαλισθεί τουλάχιστον ο έλεγχος της ρευστότητας 
αν στο μέλλον, ο έλεγχος της αποδοτικότητας και της 
φερεγγυότητας αναληφθεί από την αρχή ελέγχου της 
χώρας προέλευσης. 
10. Η ΟΚΕ κρίνει ότι εναπόκειται στις κοινοτικές 
αρχές να προσπαθήσουν να επιλύσουν τα ανωτέρω προ­
βλήματα και να προτείνουν μια προσέγγιση των νομοθε­
σιών των κρατών μελών, ώστε να καταστούν οι έλεγχοι 
ισοδύναμοι με σκοπό να υπάρξουν στο εσωτερικό της 
ευρωπαϊκής αγοράς μια ασφάλεια ισοδύναμου χαρακτήρα 
και δίκαιοι όροι ανταγωνισμού ανάμεσα στους οικονομι­
κούς οργανισμούς που δρουν στην ίδια αγορά. 
11. Για να ληφθούν υπόψη τα ιδιαίτερα κοινωνικο­
οικονομικά χαρακτηριστικά των διάφορων κρατών μελών, 
η Επιτροπή θα πρέπει, ώς ότου θεσπιστεί ένας μεταγενέ­
στερος συντονισμός, να επιτρέψει στα κράτη μέλη που το 
επιθυμούν να απαιτούν τη δημοσίευση των λογαριασμών 
των υποκαταστημάτων ή των ομάδων υποκαταστημάτων 
των οποίων η οικονομική και κοινωνική επιρροή είναι 
όντως σημαντική. Στην περίπτωση αυτή θα πρέπει να 
προβλέπονται στην οδηγία αντικειμενικά κριτήρια. Η ίδια 
απαίτηση θα πρέπει επίσης να προβάλλεται και για τα 
υποκαταστήματα που ισοδυναμούν με πιστωτικά ή χρη­
ματοδοτικά υποκαταστήματα ιδρύματα και τα οποία έχουν 
την έδρα τους στο υπό εξέταση κράτος μέλος. 
2. Ειδικές παρατηρήσεις 
Άρθρο Ιο, παράγραφος 1 
12. Το πεδίο εφαρμογής της πρότασης οδηγίας καθορί­
ζεται με αναφορά στο πεδίο εφαρμογής της «Πρότασης 
οδηγίας σχετικά με τους ετήσιους λογαριασμούς των τρα­
πεζών και των άλλων χρηματοδοτικών ιδρυμάτων»(ι). 
12.1. Η ΟΚΕ διαπιστώνει ότι υπάρχουν διαφορές, όσον 
αφορά το πεδίο εφρμογής σχετικά με τα πρόσωπα, στις 
οδηγίες που αναφέρονται: 
α) η οδηγία 77/780/ΕΟΚ εφαρμόζεται στα φυσικά και 
νομικά πρόσωπα κατά την έννοια του άρθρου 58, παρά­
γραφος 2, της Συνθήκης· 
(') ΕΕ αριθ. C 130 της 1. 6. 1981 για τροποποίηση της πρότασης, 
ΕΕ αριθ. C 83 της 24. 3. 1984, ΕΕ αριθ. C 351 της 31. 12. 1985. 
Αριθ. C 319/66 Επίσημη Εφημερίδα των Ευρωπαϊκών Κοινοτήτων 30. 11.87 
β) η υπό εξέταση οδηγία εφαρμόζεται στα νομικά πρό­
σωπα κατά την έννοια του άρθρου 58, παράγραφος 2, 
της Συνθήκης, αλλά όχι στα φυσικά πρόσωπα· 
γ) η πρόταση ενδέκατης οδηγίας, στην οποία αναφέρεται 
η παρούσα οδηγία, εφαρμόζεται στις «ανώνυμες εται­
ρείες», αλλά όχι σε άλλες μορφές εταιρειών κατά την 
έννοια του άρθρου 58, παράγραφος 2, της Συνθήκης, 
ούτε στα φυσικά πρόσωπα. 
12.2. Η ΟΚΕ διερωτάται μήπως οι διαφορές αυτές όσον 
αφορά το πεδίο εφαρμογής προκαλέσουν στρεβλώσεις 
του ανταγωνισμού, και καλεί την Επιτροπή να εξετάσει 
προσεκτικά το θέμα αυτό. 
12.3. Οπωσδήποτε, η ΟΚΕ πρέπει να επαναλάβει την 
παρατήρηση που διατύπωσε σχετικά με την πρόταση της 
ενδέκατης οδηγίας: από νομική άποψη, οι ενοποιημένοι 
λογαριασμοί δεν έχουν, όσον αφορά την ασφάλεια και τα 
ειδικά μέσα τρίτων πιστωτών, καμία σημασία, εφόσον η 
μητρική εταιρεία δεν αναλαμβάνει να τιμήσει τα χρέη της 
θυγατρικής. 
Άρθρο 2.3. 
13. Η οδηγία δεν αφορά παρά τη δημοσιότητα έναντι 
τρίτων. Δεν θίγει με κανένα τρόπο τις υποχρεώσεις σχε­
τικά με την πληροφόρηση τις οποίες οφείλουν να τηρούν 
τα υποκαταστήματα έναντι των νομισματικών και ελεγκτι­
κών αρχών του κράτους υποδοχής. Αυτό θα πρέπει να 
επιβεβαιωθεί διαμέσου μιας αιτιολογικής σκέψης. 
Άρθρο 2.4. 
14. Η ΟΚΕ θεωρεί ότι κατ'αρχήν οι συμπληρωματικές 
πληροφορίες τις οποίες προβλέπει το άρθρο 2.4 (βλ. παρα­
πάνω σημ. 5) επαρκούν για να εξασφαλισθεί η ενημέρωση 
Βρυξέλλες, 24 Σεπτεμβρίου 1987. των τρίτων και για να καθορισθούν δίκαιοι όροι αντα­
γωνισμού στο ή στα κράτη μέλη όπου μέχρι σήμερα απαι­
τούνταν η δημοσίευση των ετήσιων λογαριασμών των 
υποκαταστημάτων χρηματοπιστωτικών ιδρυμάτων. 
Πράγματι, από νομική άποψη η δημοσίευση των λογαρια­
σμών αυτών δεν έχει καμία σημασία και μία απαίτηση του 
είδους αυτού αντιβαίνει στο στόχο της δημιουργίας μιας 
ενιαίας εσωτερικής αγοράς στην Κοινότητα. 
14.1. Το άρθρο 2, παράγραφος, 4, εδάφιο β) είναι δυσ­
νόητο σε ορισμένες γλώσσες. 
Πρέπει να διατυπωθεί ως ακοκούθως: 
«β) περιγραφή της δραστηριότητας του υποκαταστή­
ματος, με αναφορά των κυριοτέρων κατηγοριών 
δραστηριότητας κατά τη διάρκεια της εταιρικής χρή­
σης». 
Άρθρο 4 
15. Έχοντας υπόψη τον ιδιάζοντα χαρακτήρα των εν 
λόγω ιδρυμάτων και εκτιμώντας ότι έχουν ήδη την υπο­
χρέωση να υποβάλλουν στις αρχές ελέγχου της χώρας 
υποδοχής λογιστικές καταστάσεις διατυπωμένες στη 
γλώσσα της χώρας αυτής, η ΟΚΕ δεν αντιτίθεται στη 
δημοσίευση των εγγράφων στη γλώσσα της χώρας υποδο­
χής· 
Άρθρο 5 
16. Η επιτροπή συνεργασίας που αναφέρεται είναι 
εκείνη που έχει συσταθεί από την οδηγία σχετικά με τους 
ετήσιους λογαριασμούς ορισμένων ειδών εταιρειών. 
16.1. Η ΟΚΕ διερωτάται κατά πόσο θα ήταν σκόπιμο 
να ανατεθούν ορισμένες αρμοδιότητες και στη «συμβου­
λευτική επιτροπή» που συστήθηκε σύμφωνα με το άρθρο 
11 της οδηγίας 77/780/ΕΟΚ. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT